პლაიასის კანტონი
პლაიასი (ესპ. Playas; გენერალ-ვილიამილი) — კანტონი ეკვადორში, გუაიასის პროვინციის სამხრეთ-დასავლეთ ნაწილში. ჩრდილოეთითა და აღმოსავლეთით ესაზღვრება გუაიაკილის კანტონი, დასავლეთით სანტა-ელენას პროვინცია, ხოლო სამხრეთით წყნარი ოკეანე. კანტონის ადმინისტრაციული ცენტრია ქალაქი პლაიასი, რომლის ოფიციალური სახელია გენერალ-ხოსე-დე-ვილიამილი, ან გენერალ-ვილიამილ-პლაიასი. კანტონის ფართობია 270,2 კმ2, ხოლო მოსახლეობა, 2022 წლის მონაცემებით, 58 768 ადამიანს შეადგენს.